Rikunarita-ORG/Wikinium huggingface dataset:
# پي ايس 6

| دا للي دیویرو بلیڪ اسڪول (پي ایس 6) |
| --- |
|  |
| ھنڌ |
|  |
| مینھٽن، نیویارڪ
 گڏيل آمريڪي رياستون |
| معلومات |
| قسم | پبلڪ |
| قيام | 1894 |
| باني | ڪیٿرین بلیڪ |
| پرنسپال | لارین فونٽانا |
| Grades | کي-5 |
| ويبسائيٽ |  |

**پي ایس 6، دا للي دیویرو بلیڪ اسڪول**، ھڪ پبلڪ ايليمينٽري اسڪول آھي جيڪو اپر ايسٽ سائڊ آف مينهٽن نيو يارڪ سٽي تي واقع آھي. سال 1894ع ۾ ٺهرايو ويو، پي ایس 6 کي نيو يارڪ شهر ۾ اعليٰ پرائمري اسڪول سمجهيو ويندو آهي.

## حوالا
# بين الاقوامي تنظيم

بين الاقوامي تنظيم (بين الحڪومتي ادارو) هڪ ادارو آهي جيڪو معاهدي سان قائم ڪيو ويو آهي يا بين الاقوامي قانون جي ڪنٽرول ڪيل ٻين اوزارن ۽ پنهنجي شخصيت کي بين الاقوامي قانوني حق حاصل آهي، جهڙوڪ گڏيل قومون، ورلڊ هيلٿ آرگنائيزيشن ۽ نيٽو. بين الاقوامي تنظيمون بنيادي طور تي ميمبر رياستن تي مشتمل هونديون آهن، پر شايد ٻيا ادارا به شامل هوندا، جهڙوڪ ٻين بين الاقوامي تنظيمون. اضافي طور تي، ادارن (رياستن سميت) شايد مبصر جي حيثيت رکي سگهن ٿا

## حوالا
# ٽيلي ڪميونيڪيشن

A satellite communication antenna at the biggest facility for satellite communication in Raisting, Bavaria, GermanyVisualization from the Opte Project of the various routes through a portion of the Internet.
**ڏور ربطيات** (Telecommunication) ڪيبل، تار، ٽيليفون يا نشريات جي ذريعي هڪ فاصلي کان پري ٻه يا ٻن کان وڌيڪ ادارن، وجودن يا شين مواصلات جي درميان لفظن، آوازن يا تصويرن جي طور تي معلومات جي مٽاسٽا ان وقت ٿيندي آهي جڏنهن انهن ۾ ٽيڪنالاجيءَ جو استعمال شامل هجي. اهڙي مواصلات ٿيڻ جي ان عمل کي ڏور ربطيات چئجي ٿو. برقياتي ذريعا ۽ وسيلا استعمال ڪندي پَرَانهَنِ يا ڏورانھن ھنڌن تي رابطو ڪرڻ جي علم کي ڏور ربطيات چئجي ٿو. اھڙو رابطو ڪرڻ لاءِ استعمال ٿيندڙ وسيلن ۽ ذريعن کي پڻ مجموعي طور ڏور ربطيات چئجي ٿو.

اطلاع ٽيڪنالاجي معلومات منتقل ڪرڻ لاءِ چينلز جو استعمال برقي سگنل جي طور تي ڪري ٿو ياته هڪ وچولي جسماني وسيلي جهڙوڪ سگنل ڪيبلز جي ذريعي يا وري برقي لهرن جي شڪل ۾

* ٽيلي مواصلات سان تعلق رکندڙ ٽيڪنالاجيءَ جي هڪ شاخ کي پڻ ڏور ربطيات سڏجي ٿو.
* رسمي طور تي،ڏور ربطيات ذريعي موڪليل پيغام.

لفظ اڪثر ڪري جمع ”ڏور ربطياتون“ جي شڪل ۾ استعمال ڪيو وڃي ٿو ڇاڪاڻ ته اهو ڪيترئين ئي مختلف ٽيڪنالاجيز تي مشتمل آهي.

## اشتقاق

لفظ ٽيلي ڪميونيڪيشن فرانسيسي زبان مان اُخذ ڪيو ويو آهي،جيڪو ٻن لفظن ( يوناني اڳياڙي ٽيلي (τηλε-) مطلب ڏُورِ يا پَري ۽ لاطيني ڪميونيڪيئر معنيٰ ورهائڻ يا پکيڙڻ ) کي ملائي ڪري، هڪ مُرڪب لفظ ٺاهيو ويو آهي؛ جيڪو 1904ء ۾ فرانسيسي انجنيئر ۽ ناول نگار ايڊورڊاستاوُني طرفان پيش ڪيو ويو.

## پڻ ڏسندا

* ڏور ربطيات جي تاريخ

## خارجي ڳنڍڻا

## حوالا
# ڪاتسوشيڪا هوڪوسائي

| ڪاتسوشيڪا هوڪوسائي |
| --- |
| [[File:فائل:Katsushika Hokusai self-portrait.jpg|frameless|alt=]]هوڪوسائي جو پنهنجو ٺاهيل خاڪو (Self-portrait). |
| پيدائش | 31 آڪٽوبر 1760 |
| وفات | 10 مئي 1849 (88 سال) |
| قوميت | جپاني |
| پيشو | مصور، پرنٽ ميڪر |
| شھرت جو ڪارڻ | دي گريٽ ويف آف ڪناگاوا، مائونٽ فوجي جا 36 نظارا |
| تحريڪ | يوڪيو-اي (Ukiyo-e) |

**ڪاتسوشيڪا هوڪوسائي** (Katsushika Hokusai) ايڊو دور (Edo period) جو هڪ مشهور جپاني فنڪار هو، جيڪو پنهنجي تصويرن ۽ ڪاٺ جي بلاڪن واري ڇپائي (Woodblock prints) جي ڪري سڃاتو وڃي ٿو. هن جي مشهور سيريز "مائونٽ فوجي جا ڇٽيهه نظارا" ۾ شامل پرنٽ **"دي گريٽ ويف آف ڪناگاوا"** (The Great Wave off Kanagawa) پوري دنيا ۾ جپاني آرٽ جي سڃاڻپ بڻجي چڪي آهي.

## فن ۾ انقلاب

هوڪوسائيءَ جپاني آرٽ جي انداز **"يوڪيو-اي"** (Ukiyo-e) کي ترقي ڏيارڻ ۾ اهم ڪردار ادا ڪيو. هن هن فن کي رڳو اداڪارن ۽ درٻارين جي پورٽريٽس تائين محدود رکڻ بجاءِ ان جو دائرو وڌائي قدرتي نظارن، ٻوٽن ۽ جانورن تائين پکيڙي ڇڏيو. هن جي فن 19هين صديءَ جي آخر ۾ يورپ ۾ "جپونزم" (Japonisme) جي لهر پيدا ڪئي، جنهن ونسينٽ وان گوگ ۽ ڪلاڊ موني جهڙن عظيم يورپي مصورن کي تمام گهڻو متاثر ڪيو.

## مائونٽ فوجي ۽ شهرت

هوڪوسائي مائونٽ فوجي سان ذاتي لڳاءُ ۽ جپان ۾ گهرو سياحت جي واڌاري کي نظر ۾ رکندي "مائونٽ فوجي جا ڇٽيهه نظارا" تيار ڪيا. هن سلسلي جي ٻن اهم پرنٽس، "دي گريٽ ويف" ۽ "ريڊ فوجي" (Fine Wind, Clear Morning)، کيس جپان ۽ ٻاهرين ملڪن ۾ لافاني شهرت بخشي.

## ورثو

هوڪوسائيءَ ننڍپڻ کان وٺي 88 سالن جي عمر تائين پنهنجي فن کي بهتر بنائڻ لاءِ ڪم جاري رکيو. هن پنهنجي طويل ڪيريئر ۾ 30,000 کان وڌيڪ پينٽنگز، اسڪيچز، ۽ ڪاٺ جي بلاڪن وارا پرنٽس تيار ڪيا. پنهنجي جديد ڪمپوزيشن ۽ بي مثال ڊرائنگ ٽيڪنڪ جي ڪري، هوڪوسائيءَ کي آرٽ جي تاريخ جي عظيم ترين ماهرن مان هڪ سمجهيو ويندو آهي.

## وڌيڪ ڏسو

* جپان جو آرٽ
* مائونٽ فوجي
* ونسينٽ وان گوگ

## حوالا
# انسٽا گرام

انسٽا گرام|  |
| اصل ليکڪ | ڪيون سيستروم, مارڪ ڪرائگر (Burbn, Inc.) |
| ترقي ڏيندڙ | فيس بڪ |
| ابتدائي اشاعت | آڪٽوبر 6, 2010 (2010-10-06) |
| مخزن | * github.com/instagram
 |
| آپريٽنگ سسٽم | آءِ او ايس 13.0 يا بعد ۾; اينڊروئيڊ 10.0 يا پوءِ; ونڊوز فون 10 |
| جسامت | 9.93 MB |
| موجود ٻوليون | 25 ٻوليون انگريزي, ڪروشن, زيچ, دانش, ڊچ, فنش, فرانسيسي, جرمن, يوناني, هندي, هنگرين, انڊونيشائي, اٽلين, جپاني, ڪورئين, مالي,رومانيا, روسي, جديد چائينز, سلواڪ, اسپيني, سويڊش, تگالوگ, ٿائي, قديمي چيني, ترڪش, يوڪريني ۽ ويٽناميز. |
| قسم | ڦوٽو ۽ وڊيو |
| لائسنس | فريويئر (سافٽويئر) |
| ويب سائيٽ | instagram.com |

**انسٽا گرام** ( **آءِ جي** يا **انسٽا** جي نالي سان پڻ ڄاتو وڃي ٿو) ھڪ اھڙي آمريڪن سوفٽوير جو نالو آھي جنھن جي ذريعي توھان مختلف ويب سائيٽ جيئن فيس بڪ ٽويٽر وغيره تي پنھنجون تصويرون ويڊيوز موڪلي سگھو ٿا. هن سوفٽوير جي مالڪي فيس بڪ طرفان ڪئي وڃي ٿي. ڪيون سيسٽروم ۽ مائيڪ ڪرانگر طرفان هي سوفٽوير ٺاهيو ويو. جنهن پهرين ڀيري کي 2010ع ۾ آءِ او ايس ۾ متعرف ڪرايو ويو.اپريل 2012ع ۾ هِن سافٽوير جي روجن کي اينڊروئيڊ ۾ پڻ متعرف ڪرايو ويو. بعد ۾ 2012 جي مهيني نومبر ۾ انسٽاگرام کي ويب انٽرفيس ۾ پڻ متعرف ڪرايو ويو. هِن سوفٽوير جا اپريل 2016 ۾ ونڊوز 10 موبائيل ۽ ونڊيوز 10 لاءِ ايپليڪشن ٺاهيا ويا.

انسٽاگرام جي اهم خاصيت اها آهي ته هِن ۾ وڊيوز ۽ تصويرون موڪلي سگهجن ٿيون جيڪي مختلف فلٽر سان ايڊٽ ڪري چاڙهي سگهبا آهن. پوسٽ ڪرڻ مهل پنهنجو ڊجيٽل پتو ۽ حوالا پڻ ڏيئي سگهجن ٿا. هِن ۾ کاتو هلائيندڙ پوسٽون عام عوام سان يا پنهنجي فالوئرز سان ڳنڍي سگهي ٿو. هِن کي استعمال ڪندڙ ٻين جا پوسٽ ٽيگ ذريعي ڳولهي سگهي ٿو. استعمال ڪندڙ ٻين جا پوسٽ پسند، انهن تي رايا ۽ انهن کي ٻين سان پڻ شيئر ڪري سگهي ٿو.

شروعات ۾ هِن سوفٽوير تي صرف 1:1 اسيپيڪٽ ريشو فريم ۽ 650 پگزل سان تصويرون شيئر ڪيون وينديون هيون. 2015ع کان پوءِ انهن تصويرن جي پگزل جو مقدار وڌائي 1080 پگزل ۾ تبديل ڪيو ويو. بعد ۾ پيغام حاصل ڪرڻ ۽ موڪلڻ جو سهولت پڻ مهيا ڪئي وئي. پيغام فيچر متعارف ڪرائڻ کانپوءِ انسٽاگرم جي هڪ پوسٽ ۾ وڌيڪ تصويرون ۽ گڏوگڏ وڊيوز ۾ چاڙهي سگهبو آهي.

## حوالا
# ريڊيو پاڪستان

ريڊيو پاڪستان جو لوگو
**ریڊیو پاڪستان** اسلامي جمهوریہ پاڪستان جو قومي ۽ سرڪاري ادارو برائي ٻڌي سگهجندڙ نشریات ۽ اطلاعات آهي ۔ هن اداري جو انتظام ۽ ڏيک واٺ پاڪستان براڊڪاسٽنگ ایڪٽ 1972ء جي تحت آهي ۔ هي ادارو اقتصادي ، زرعي ، سماجي ، سیاسي ، مذهبي ۽ ثقافتي شعبن ۾ سماجي موضوعن تي بحث ، ڊراما ، فیچرز ، دستاویزي پروگرام ، سامعین جي شرڪت وارا مذاڪرا ، عام ڳالهہ ٻولهہ ، موسیقي ۽ خبرن جي پروگرامن جي ذریعي عوامي خدمتن جون سرگرمیون پیش ڪندو آهي۔

بنیادي طور تي ریڊیو پاڪستان دراصل پاڪستان جي ٺهڻ کان اڳ آل انڊیا ریڊیو جي نالي سان موجود هيو ۔ پاڪستان جي ٺهڻ کانپوء هي ادارو ریڊیو پاڪستان جي نالي سان پیش ڪيو وڃڻ لڳو.

آزادي کان بعد ریڊیو پاڪستان پنهنجي سڃاڻپ پیش ڪئي ۽ اردو ۽ ويهہ علاقائي ٻولين ۾ رابطي جي طور تي استعمال سان ۽ جدید مواصلاتي مهارت جي ذریعي معلومات جي نشر ۽ اشاعت، پاڪستاني قومیت ، ان جي نظام ۽ ثقافت جي احترام جي جذبن کي فروغ ڏيڻ جي قابل ٿيو۔

هن وقت ریڊیو پاڪستان تان 23 ٻولين ۾ پروگرام نشر ڪيا ويندا آهن ۔

### تاريخ

آزادي کان اڳ برٽش انڊيا ۾ آل انڊيا ريڊيو (AIR) جو قيام 1926 ۾ عمل ۾ آيو ۽ پاڪستان ٺھڻ وقت آل انڊيا ريڊيو لاھور موجود ھيو. 13 آگسٽ 1947 ۾ رات جو يارهين بجي ظھور آذر بطور پريزنٽر مخاطب ھيو رات جو ٻارهين بجي 14 آگسٽ ٿيڻ وقت ھن انگريزيءَ ۾ ھيٺيون اعلان ڪيو:

> This is Pakistan Broadcasting Service, Lahore.We now bring to you a special programme on The dawn of Independence
>
>
>

سن وقت آذر جي ان اعلان جو گڏوگڏ اردو ۾ ترجمو مصطفي علي ھمداني ڪري رھيو ھو.

مصطفي علي ھمداني اردو ۾ اعلان ڪندي
اھو وقت پاڪستان سان گڏ ريڊيو پاڪستان جي قيام جو بہ ھيو جنھن کي پھرين پاڪستان براڊڪاسٽنگ سروس ۽ پوء ريڊيو پاڪستان جو نالو ڏنو ويو. پاڪستان ٺھڻ وقت آل انديا ريڊيو جون 6 اسٽيشنون: بمبئي، ڪلڪتو، مدراس، دھلي، لکنو ۽ تروچيراپالي ڀارت جي حصي ۾ ۽ ٽي اسٽيشنون: لاھور، ڍاڪا ۽ پشاور پاڪستان جي حصي ۾ آيون جيڪي ريڊيو پاڪستان جون اسٽيشنون بڻجي ويون ۽ زيڊ اي بخاري ريڊيو پاڪستان جو پھريون ڊائريڪٽر جنرل بڻيو.16 اپريل 1948 ۾ راولپنڊي اسٽيشن قائم ڪئي وئي ۽ 14 آگسٽ 1948 تي ڪراچي اسٽيشن قائم ٿي. ڪراچي واري اسٽيشن جي اصل ۾ شروعات 5 آگسٽ 1947 تي سنڌ گورنمينٽ براڊڪاسٽنگ اسٽيشن جي نالي سان ٿي چڪي ھئي جيڪا قائداعظم جي گورنر جنرل بڻجڻ واري قسم کڻڻ واري تقريب جي ڪوريج ۽ ٻين عملن جي ڪري وائر ليس ٽيليگرافي ايڪٽ جي انحرافي جي ڪري ڏھن ڏينھن جي اندر ئي بندش ۾ اچي وئي.1949 تائين ريڊيو پاڪستان جي نشريات مڊل ايسٽ، فار ايسٽ ۽ يورپ تائين وسيع ٿي چڪي ھئي. 1954 ۾ نشريات 15 ٻولين تائين وڌائي وئي جن ۾ اردو، فارسي، عربي،بلوچي، گجراتي، ڪشميري، پشتو، سنڌي، شينا، پرھاري شامل ھيون.رہڊيو پاڪستان تي جن نالي وارن شخصيتن ڪم ڪيو آهي انھن ۾ فلمي اداڪار محمد علي، ٽيليويزن جا اداڪار نيلوفر عليم، طلعت حسين، سنتوش رسال، قاضي واجد، مشھور ليکڪ سيد امتياز علي تاج، رافع پير، سيد عابد علي، خواجہ معين الدين، احمد نديم قاسمي، حسينہ معين، ۽ بانو قدسيه شامل آهن.عمر قريشي ۽ جمشيد مارڪر ڪرڪيٽ تي تبصرو ڪندڙ نالي واريون شخصيتون رھيا آھن. نيوز ڪاسٽرن ۾ شڪيل احمد، انور بھزاد، انيتا غلام علي، ايڊورڊ ڪئراپيٽ (Edward Carspiet) شامل ھيا. ريڊيو پاڪستان تي ڪم ڪندڙ مشھور ڳائڻن ۾ نورجهان، مھدي حسن، ۽ ريشما شامل ھيا. ريڊيو پاڪستان ۾ ڪمرشل اشتھارن جو آغاز 1961 ۾ ڪراچي جي اسٽيشن کان ٿيو ۽ پوء 1967 ۾ لاھور ۽ ڍاڪا جي اسٽيشنن تي بہ ڪمرشل اشتھارن جي شروعات ٿي.

## حوالا